b'\n_START_ARTICLE_\nLetalonosilke razreda Queen Elizabeth\n_START_PARAGRAPH_\nLetalonosilki razreda Queen Elizabeth je razred dveh velikih nejedrskih superletalonosilk, ki jih namerevajo zgraditi v Zdru\xc5\xbeenem kraljestvu za potrebe Kraljeve mornarice -  (Royal Navy). Prva HMS Queen Elizabeth (R08) naj bi bila lansirana julija 2014 in naj bi bila povsem opertivna leta 2020._NEWLINE_Pogodbo za letalonosilke so oznanili 25. julija 2007 in jo podpisali 2. julija 2008 po prestrukturiranju britanske voja\xc5\xa1ke ladijske industrije._NEWLINE_Letalonosilka naj bi sprva imela izpodriv 65 000 ton, potem so ga pove\xc4\x8dali na 70 600 ton. Ameri\xc5\xa1ke jedrske letalonosilke razreda Nimitz imajo izpodriv okoli 100 000 ton, letalonosilke razreda Invincible, ki jih bosta nadomestili pa okrog 20 000 ton. Zaradi cene so izbrali nejedrski pogon._NEWLINE_Britanski letalonosilki bosta 280 metrov dolgi in vsaka bo imela kapaciteto okrog 40 letal oziroma najve\xc4\x8d 50. Bosta najve\xc4\x8dji ladji kdajkoli zgrajeni za Kraljevo mornarico. Cena programa je okrog \xc2\xa36,2 milijard._NEWLINE_Letalonosilki bosta uporabljali letala konfiguracije STOVL - kar pomeni kratek vzlet in vertikalni pristanek. Uporabljali bodo letala Lockheed Martin F-35B. Britanci so tudi razmi\xc5\xa1ljali v verziji F-35C, ki bi uporabljala katapult in pristanek z zaviralno \xc5\xbeico - t. i. CATOBAR, vendar naj bi bila ta precej dra\xc5\xbeja. Za la\xc5\xbeji vzlet bosta na voljo skakalnici - "ski jump".'